text: Tre mænd efterlyst for voldtægt
  07 juli 2010 kl. 13.55
  Politiet beder nu offentligheden om hjælp til at få identificeret tre mænd. De sættes i forbindelse med en voldtægt i Kolding den 20. juni mod en 34-årig kvinde.
  Det er tre mænd af afrikansk afstamning. Politiet vil gerne vide hvem de er, og vil gerne i kontakt med dem.
  Den 34-årige kvinde gik fra Banegårdpladsen i Kolding og blev kontaktet af de tre mænd, da hun kom op af tunnellen ved Jens Holms Vej.
  
  Voldtaget ved åen
  Selve voldtægten foregik lige ved åen mellem klokken tre og fire om morgenen søndag den 20. juni. 
  Billedet af de tre mænd er fra et overvågningskamera i fodgængertunnellen fra Banegårdspladsen ud til Jens Holmsvej. En af de tre kan være gerningsmanden.
  Sydøstjyllands Politi har telefon 76 28 14 48.
  